Tis snat, abeddel ur yeqqim ara kan deg umaḍris imi ad d-naf yettbeddil aḍris s timmad-is. Ay-a,nufa-t-id seg tmerkast ɣer wara; ur yettɣimi ara kan akken imi irennu yettbeddil-it mi ara yuɣal ɣer tira uqbel taneggarut. Yella melmi, ad as-ibeddel alamma yuɣal ɣer tira akk tamezwarut. Nettaf abeddel-agi yeṭuqqet awal s wawal; ad yekkes awal ad yerr wayeḍ deg umekkan-is, neɣ ad yekkes ad yeǧǧ akken amekkan-is. Yella melmi yettbeddil tifyar s tiyyiḍ yettemcabin deg unamek akken yella melmi yettbeddil akk anamek n tefyirt tamezwarut.